અન્ય એક દુકાનદારે નામ ન આપવાની શરતે મિડ-ડે LOCALને કહ્યું હતું કે ‘અહીં ઇન્સ્ટૉલ કરવામાં આવેલાં બસ-સ્ટૉપો પર ગદુર્લ્લા, દારૂડિયાઓ બેસીને ચરસ-ગાંજાનું સેવન કરે છે તેમ જ અનેક ગેરપ્રવૃત્તિઓ થાય છે જેના પર સંબંધિત અધિકારીઓને અનેક ફરિયાદો કર્યા છતાં પણ કોઈ પગલાં લેવામાં આવી રહ્યાં નથી અને દિવસે-દિવસે અહીં ન્યુસન્સ વધી રહ્યું છે. આ બસ-સ્ટૉપ પર ૧૦૧, ૪૨ અને ૧૮ એમ ત્રણ રૂટની બસો ઊભી રહે છે. આ જ બસો ગોળદેવળ મંદિર પાસેના બસ-સ્ટૉપ પર પણ ઊભી રહે છે જ્યાંથી પ્રવાસીઓને ટિકિટના ભાડામાં બે રૂપિયાનો ફાયદો થાય છે. એથી ૯૫ ટકા પ્રવાસીઓ આગળના બસ-સ્ટૉપથી જ પ્રવાસ કરે છે. એ સિવાય ગદુર્લ્લાઓની જમાવટને કારણે પ્રવાસીઓ અહીં ઊભા રહેતા નથી અને છેવટે આ બસ-સ્ટૉપનો ઉપયોગ પ્રવાસીઓ માટે નહીં, પરંતુ ગદુર્લ્લાઓના અડ્ડા તરીકે થાય છે. અહીંના મોટા ભાગનાં બસ-સ્ટૉપ પર ગદુર્લ્લાઓ, ચરસીઓ અને દારૂડિયાઓનું રાજ થઈ ગયું હોવાને કારણે કોઈ તેમની સાથે મગજમારી કરતું નથી જેથી તેમને ફાવતું મળïી રહે છે.’